Luister: Vergewe en seën jy jou huweliksmaat? | Maroela Media
In hierdie uitsending van "Hoe maak mens?" gesels Susan Botha met ds. Deon van der Berg van Lewensverryking Seminare oor wat nodig is om 'n gesonde huwelik en gesonde verhoudings te verseker. Die stelling word gemaak dat "Gesonde huwelike is gesond omdat die mense in daardie huwelike vreugde daarin vind om mekaar voortdurend te vergewe".
Ds. Deon wys daarop hy het nog nooit 'n ongelukkige paartjie gevind wat mekaar die hele tyd vergewe en seën nie. Die teendeel is natuurlik ook waar. Hy verwys ook na die opdrag in 1 Petrus 3:9 om ook die seën van die Here oor die persoon af te bid. Daar word ook gekyk na die hele saak van vergeet en vergewe. Kan ons regtig vergeet? Ds. Deon sê ons moet vergewe en onthou.
Hoe maak mens" is 'n weeklikse klankinsetsel waar ds. Deon van der Berg van Lewensverryking Seminare met verskeie kenners oor huwelike en verhoudings gesels.